**studievaner**

Denne aflevering skal løses i din læsegruppe

Webstedet[***AU Studypedia***](http://studypedia.au.dk/) indeholder en masse nyttig information om, hvordan man studerer på et universitet. Ved at bruge lidt tid på at læse om disse ting, kan I blive langt mere effektive studerende. På den måde kan I spare tid og få mere ud af jeres anstrengelser.

Man kan måske synes, at det er spild af kræfter at lære om studieteknik. Men tænk på, hvor megen tid I de næste år skal bruge på at studere. Det er nok op mod 10.000 timer. Så hvis I bare kan blive nogle få procent bedre og mere effektive, har I mange gange tjent den brugte tid ind igen. Studieteknikopgaverne hjælper jer til at eksperimentere med, hvordan I bedst og mest effektivt studerer. Ved at bruge tid på dem, vil I klare jer bedre i de faglige ting.

I denne opgave skal vi se på, hvordan man opbygger gode ***studievaner***, således at man arbejder effektivt uden at blive forstyrret af en masse andre ting, såsom Facebook, sms’er og diverse praktiske gøremål.

**Opgave 1**

Se videoerne om [***Den gode studiestart***](https://vimeo.com/272763238) og [***Studievaner***](https://vimeo.com/258960155) og diskutér indholdet af de to videoer med de andre medlemmer af læsegruppen. Kan I genkende nogle af de ting, der siges i videoerne? Hvad er de fem vigtigste råd som I kan tage med jer?

Nedskriv jeres overvejelser i et kort notat (ca. ½ side).

**Opgave 2**

På websiden [***Strukturer din tid***](http://studypedia.au.dk/studievaner/strukturer-din-tid/) læses indledningen samt afsnittet om ***Planlæg din studietid***, derbeskriver forskellige teknikker til tidsstrukturering.

Gennemgå de forskellige teknikker og diskutér, hvilke der er mest relevante for jer.

Nedskriv jeres overvejelser i et kort notat (ca. ½ side).

**Opgave 3**

På websiden [***Strukturer din tid***](http://studypedia.au.dk/studievaner/strukturer-din-tid/) læses afsnittet om ***Lav en ugeplan***, hvor det beskrives, hvordan I kan lave en ugeplan, således at der bliver en passende vægtning mellem undervisning, forberedelse, gruppearbejde og diverse fritidsaktiviteter. På den måde undgår I, at studietid og fritid flyder sammen og dermed giver jer en følelse af aldrig rigtigt at have fri.

Hvert medlem af læsegruppen bruger 20-30 minutter på at lave en ugeplan, der passer til vedkommende.

Fremlæg planerne for hinanden. Er der noget, der kan forbedres? Er planerne realistiske? Studerer I på tidspunkter, hvor I er friske og klar til at lære nye ting? Tilpas ugeplanerne ud fra de kommentarer I har fået.

**Opgave 4 (til dem der har mod på mere)**

Download APP’en [***Forest***](http://www.forestapp.cc/), som koster ca. 15 kr, og diskutér om den vil være nyttig for jer.

Afprøv APP’en, mens I studerer i den kommende uge – frem til næste studieteknikopgave, hvor I så kan evaluere APP’en.

**Aflevering**

Lav en zip-fil med notaterne fra opgave 1 og 2 samt ugeplanerne fra opgave 3 og aflevér zip-filen til instruktoren.

**Læsegruppe**

Denne aflevering skal løses i din læsegruppe. For at løse opgaverne er det nødvendigt, at I mødes mindst to gange – med nogle dages mellemrum. Det er derfor vigtigt, at I kommer i gang med opgaven tidligt på ugen. Ved jeres første møde løses opgave 1-3, mens opgave 4-5 løses ved det andet møde.

Webstedet[***AU Studypedia***](http://studypedia.au.dk/) indeholder en masse nyttig information om, hvordan man studerer på et universitet. Ved at bruge lidt tid på at læse om disse ting, kan I blive langt mere effektive studerende. På den måde kan I spare tid og få mere ud af jeres anstrengelser.

I denne opgave skal vi se på, hvordan man etablerer og bruger en ***læsegruppe*** (som også kaldes en studiegruppe). Deltagelse i en læsegruppe tvinger dig til at arbejde aktivt med stoffet. I kan få hjælp til de ting, der er svært, og I lærer selv en masse af at forklare faglige ting for jeres medstuderende. Derudover øver I jer i at arbejde sammen med andre, hvilket er en vigtig kompetence, når man skal arbejde med programmering og systemudvikling. For langt de fleste it-folk, er arbejde i mindre grupper en meget vigtig del af deres daglige arbejde.

**Opgave 1**

Se videoen om [***Læsegrupper***](https://vimeo.com/272763505) og diskutér indholdet af videoen med de andre medlemmer af læsegruppen. Kan I genkende nogle af de ting, der siges i videoen? Hvad er de tre vigtigste råd som I kan tage med jer?

Nedskriv jeres overvejelser i et kort notat (ca. ½ side).

**Opgave 2**

For at læsegruppen skal fungere godt, er det vigtigt, at I har nogenlunde identiske forventninger til, hvordan gruppen skal arbejde, og at I hen ad vejen bruger lidt tid på at evaluere, hvordan gruppen fungerer.

På websiden [***Det gode samarbejde***](https://studypedia.au.dk/gruppearbejde/det-gode-samarbejde/) læses indledningen og afsnittet om ***Etablering af gruppearbejde***.

Diskutér, hvordan jeres læsegruppe vil forholde sig til de tre første punkter: ***forventninger***, ***klare rammer*** og ***mødefrekvens***.

Diskutér dernæst, hvordan I vil føre ***logbog*** over gruppens arbejde og ***evaluere*** hvordan gruppen fungerer.

Nedskriv jeres aftaler i et kort notat (ca. 1 side).

**Opgave 3**

På websiden [***Brug en studiegruppe***](https://studypedia.au.dk/gruppearbejde/brug-en-studiegruppe/) læses indledningen og afsnittet om ***Tekstlæsning i grupper***, der beskriver seks forskellige teknikker (aktiviteter), som en læsegruppen kan bruge til at bearbejde en tekst.

Gennemgå de seks forskellige teknikker og vælg dem, som I synes er mest interessante/ relevante for jer at afprøve – i forhold til de kurser, som I følger her i efteråret.

Vælg dernæst et eller flere tekststykker på 5-10 sider, som I hver i sær skal læse og dernæst diskutere i læsegruppen ved hjælp af de valgte teknikker. Det anbefales, at vælge tekster, som I alligevel skal læse og diskutere inden for de næste par dage.

**Opgave 4 (nogle dage senere)**

Afprøv de valgte teknikker fra opgave 3 i jeres læsegruppe. Dette forudsætter, at I hver i sær har læst teksterne og forberedt jer på at fremlægge dem, som angivet i de valgte teknikker.

Diskutér, hvordan de valgte teknikker fungerede. Hvad er godt ved de enkelte teknikker, og hvad er skidt? Er der noget, der kan rettes til, så teknikkerne passer bedre til jeres brug? Er det noget, som I med fordel kan bruge fremover?

Nedskriv jeres erfaringer i et kort notat (1-2 side).

**Opgave 5 (til dem der har mod på mere)**

Denne opgave forudsætter, at I har dowloadet App’en [***Forest***](http://www.forestapp.cc/), som beskrevet i opgave 4 af studieteknikopgaven om Studievaner.

Beskriv jeres erfaringer med at bruge APP’en for hinanden og nedskriv dem i et kort notat (ca. ½ side).

Er der nogen af jer der vil fortsætte med at bruge APP’en?

**Aflevering**

Lav en zip-fil med notaterne fra opgave 1, 2, 4 og evt. 5 og aflevér zip-filen til instruktoren.

De ting, I har lært i denne opgave, kan også bruges i forhold til parprogrammering. Her er det selvsagt også vigtigt at have fælles forventninger og klare rammer. Husk at afklare dette med din programmeringsmakker.

Hvis der opstår problemer i gruppen/parret kan det være nyttigt at læse afsnittet om ***Konflikthåndtering*** som I finder nederst på websiden [***Det gode samarbejde***](https://studypedia.au.dk/gruppearbejde/det-gode-samarbejde/).

**Læsning**

Denne aflevering skal løses i din læsegruppe. For at løse opgaverne er det nødvendigt, at I mødes mindst to gange – med nogle dages mellemrum. Det er derfor vigtigt, at I kommer i gang med opgaven tidligt på ugen. Ved jeres første møde løses opgave 1-3, mens opgave 4 løses ved det andet møde.

Webstedet[***AU Studypedia***](http://studypedia.au.dk/) indeholder en masse nyttig information om, hvordan man studerer på et universitet. Ved at bruge lidt tid på at læse om disse ting, kan I blive langt mere effektive studerende. På den måde kan I spare tid og få mere ud af jeres anstrengelser.

I denne opgave skal vi se på forskellige teknikker til ***læsning*** af tekster. Der er stor forskel på at skulle orientere sig en tekst for at opfange de vigtigste pointer og på at skulle sætte sig ind i alle de detaljer, der beskrives i teksten.

**Opgave 1**

Se videoerne om [***Læsestrategi***](https://vimeo.com/258959463) og [***Den gode forberedelse***](https://vimeo.com/272763357) og diskutér indholdet af videoerne med de andre medlemmer af læsegruppen. Kan I genkende nogle af de ting, der siges i videoerne? Hvad er de fem vigtigste råd som I kan tage med jer?

Nedskriv jeres overvejelser i et kort notat (ca. 1 side).

**Opgave 2**

På websiden [***Akademisk læsning***](http://studypedia.au.dk/studiestrategier/akademisk-laesning/) læses indledningen og afsnittet om ***Læsemåder***, derbeskriver seks forskellige teknikker (måder) at læse på – til forskellige formål.

Gennemgå de forskellige teknikker og diskutér, hvilke der er mest relevante for de ting, som I skal læse i kurset (BlueJ bogen, Java API, opgaveformuleringer, websider, osv.). Det kan sagtens give mening at læse den samme tekst på flere måder. F.eks. læser man et bogkapitel på en måde, når man forbereder sig til en forelæsning, hvor kapitlet gennemgås. Man læser på en anden måde, når man vil forstå alle detaljer, på en tredje måde, når man søger efter noget bestemt, på en fjerde måde, når man forbereder sig til eksamen, osv.

Nedskriv jeres overvejelser i et kort notat (ca. 1 side).

**Opgave 3**

På websiden [***Akademisk læsning***](http://studypedia.au.dk/studiestrategier/akademisk-laesning/) læses afsnittet om ***Læs aktivt***, derbeskriver forskellige teknikker til aktiv læsning.

Gennemgå teknikkerne til aktiv læsning og vælg dem, som I synes er mest interessante/ relevante at afprøve – i forhold til de kurser, som I følger her i efteråret.

Vælg dernæst et eller flere tekststykker på 5-10 sider, som I hver i sær kan bruge til at afprøve de valgte teknikker frem til jeres næste møde. Det anbefales, at vælge tekster, som I alligevel skal læse inden for de næste par dage.

**Opgave 4 (nogle dage senere)**

Diskutér, hvordan de valgte teknikker fra opgave 3 fungerede. Hvad er godt ved de enkelte teknikker, og hvad er skidt? Er der noget, der kan rettes til, så teknikkerne passer bedre til jeres brug? Er det noget, som I med fordel kan bruge fremover?

Nedskriv jeres erfaringer i et kort notat (1-2 side).

**Aflevering**

Lav en zip-fil med notaterne fra opgave 1, 2 og 4 og aflevér zip-filen til instruktoren.

**Noter**

Denne aflevering skal løses i din læsegruppe. For at løse opgaverne er det nødvendigt, at I mødes mindst to gange – med nogle dages mellemrum. Det er derfor vigtigt, at I kommer i gang med opgaven tidligt på ugen. Ved jeres første møde løses opgave 1-2, mens opgave 3 løses ved det andet møde.

Webstedet[***AU Studypedia***](http://studypedia.au.dk/) indeholder en masse nyttig information om, hvordan man studerer på et universitet. Ved at bruge lidt tid på at læse om disse ting, kan I blive langt mere effektive studerende. På den måde kan I spare tid og få mere ud af jeres anstrengelser.

I denne opgave skal vi se på, hvordan man tager ***noter*** ved forelæsningerne og mens du læser en tekst. Ved aktivt at tage noter, kan du langt bedre huske, hvad der skete, og noterne kan også være en hjælp, når du senere skal gennemgå stoffet f.eks. i forbindelse med eksamensforberedelse.

**Opgave 1**

Se videoerne om [***Noteskrivning***](https://vimeo.com/258959662) og [***Læringsproces***](https://vimeo.com/272763430) og diskutér indholdet af videoerne med de andre medlemmer af læsegruppen. Kan I genkende nogle af de ting, der siges i videoerne? Hvad er de fem vigtigste råd, som I kan tage med jer?

Nedskriv jeres overvejelser i et kort notat (ca. 1 side).

**Opgave 2**

På websiden [***Noteskrivning***](https://studypedia.au.dk/studiestrategier/noteskrivning/) læses indledningen og afsnittene om ***Noter til undervisningen*** og ***Noter til tekster***, derbeskriver forskellige teknikker til at tage noter.

Gennemgå de forskellige notatteknikker og vælg dem, som I synes er mest interessante/ relevante at afprøve – i forhold til de kurser, som I følger her i efteråret.

Vælg dernæst et eller flere tekststykker på 5-10 sider, som I hver i sær kan bruge til at afprøve de valgte teknikker frem til jeres næste møde. Det anbefales, at vælge tekster, som I alligevel skal læse inden for de næste par dage og/eller høre gennemgået til en forelæsning.

**Opgave 3 (nogle dage senere)**

Præsenter jeres noter for de andre studerende i læsegruppen og diskutér, hvordan de valgte teknikker fungerede. Hvad er godt ved de enkelte teknikker, og hvad er skidt? Er der noget, der kan rettes til, så teknikkerne passer bedre til jeres brug? Er det noget, som I med fordel kan bruge fremover?

Nedskriv jeres erfaringer i et kort notat (1-2 side).

**Aflevering**

Lav en zip-fil med notaterne fra opgave 1 og 3 og aflevér zip-filen til instruktoren.